Σ. Α. Μοσχονάς
Γλώσσα και Επικοινωνία
Εαρινό εξάμηνο 2018

**Δοκιμαστικό τεστ**

29.5.2018

**1. Φωνητική-φωνολογική μεταγραφή**

Μεταγράψτε φωνητικά και φωνολογικά. Προσδιορίστε τουλάχιστον δύο (2) κανόνες (όποιους εσείς θέλετε, με όποιον τρόπο θέλετε) που συνδέουν τη φωνολογική με τη φωνητική μεταγραφή:

┌Τα κοράλλια┐, ┌όσα αφρού τα σεντέφια┐
┌μας πλουμίζουν┐, ┌κορμιά μπουγαρίνια┐,
┌μα οι ζωές┐ ┌κι οι καρδιές┐ ┌και τα κέφια┐
┌στ’ άγγισμά μας μαράζιο ή καμίνια┐.

**2. Βρείτε τα φωνήματα**

Έστω ότι μια γλώσσα αποτελείται από τις λέξεις

[lena], [lema], [peba], [neda], [tena], [pena], [meda], [peda].

Ποια είναι τα φωνήματα της γλώσσας αυτής; Μεταγράψτε τις λέξεις σε φωνολογική γραφή.

**3. Βρείτε τα μορφήματα**

Βρείτε τα μορφήματα της γλώσσας Σαμόαν. Διατυπώστε τον κανόνα σχηματισμού του πληθυντικού. Πώς θα πείτε στη γλώσσα αυτή: ‘υφαίνουν’, ‘ταξιδεύουν’, ‘τραγουδάει’;

manao ‘επιθυμεί’ mananao ‘επιθυμούν’
matua ‘είναι γέρος’ matutua ‘είναι γέροι’
malosi ‘είναι δυνατός’ malolosi ‘είναι δυνατοί’
punou ‘λυγίζει’ punonou ‘λυγίζουν’
atamaki ‘είναι σοφός’ atamamaki ‘είναι σοφοί’
savali ‘ταξιδεύει’ - ‘ταξιδεύουν’
- ‘τραγουδάει’ pepese ‘τραγουδούν’
laga ‘υφαίνει’ - ‘υφαίνουν’

**4. Σύνταξη. Φραστικοί δείκτες**

Γράψτε το φραστικό δείκτη μιας από τις παρακάτω προτάσεις που παράγεται από τους κανόνες:

Π 🡪 ΟΦ+ΡΦ+(ΠρθΦ), ΟΦ 🡪 (Α)+(Ε)+Ο+(OΦ),
ΡΦ 🡪 (Άρνηση)+Ρ+(ΟΦ)+(ΠρθΦ), ΠρθΦ 🡪 Πρθ+ΟΦ.

Από τους κανόνες αυτούς ***δεν*** παράγεται/παράγονται η/οι πρόταση/προτάσεις:

α) Η Μελέκ δεν διάβασε τις σημειώσεις με προσεκτικό τρόπο, β) Φοιτητές αντιγράφουν από τις διαβασμένες φοιτήτριες στις εξετάσεις, γ) Η αντιγραφή είναι τέχνη, δ) Το τρένο φεύγει στις οχτώ [=N], ε) Οι φοιτητές και οι φοιτήτριες δεν αντιγράφουν στις εξετάσεις, στ) Ένα μηχάνημα του Μηχανικού Τμήματος τοποθέτησε το σκάφος στην επιφάνεια του πλανήτη

**5.6. Αναπτύξτε (επιλογή 1/2)**

Αρχές της νεότερης γλωσσολογίας, Γλωσσική ικανότητα, Είδη αφασίας, Διχωτική ακρόαση, Παθήσεις μεσολοβίου, Γλώσσα και σκέψη, Γλωσσική σχετικότητα, Είδη σημείων, Ιδιότητες των γλωσσικών σημείων, Διπλή άρθρωση της γλώσσας, Σημειωτικοί κώδικες, Κύκλωμα της ομιλίας, Τυπολογία γλωσσών, Η έννοια του κανόνα, Γενετική Γραμματική, Διάφοροι ισχυρισμοί για τη γλώσσα ...